1960—1992 йылдарҙа Беренсе йәмиғ мәсете Өфө ҡалаһында берҙән-бер ғәмәлдә булған мәсет була. Билдәле имам-хатиптары: Ғ. Ғәбдрәхимов (1830 йылдан), А. Ғәбдүлсәләмов (1840 йылдан), * Ш. Ғ. Сөләймәнов (1844—1885), Ғосманов (1888 йыл), Й. Т. Абыҙгилдин (1907—1938), Б. В. Туғыҙбаеы, Н. М. Ниғмәтуллин (1983—1992), М. Мөхәмәтисламов (1992—2006), В. М. Тимерғәлиев (2006 йылдан алып). 1989 йылда СССР-ҙың Министрҙар кабинеты дини эштәр буйынса Советы ҡарары нигеҙендә Ризаитдин Фәхретдинов исемендәге мәҙрәсә асылды. Мәсет бинаһы мәҙәни мираҫ объекты булып тора.